Συνάδελφοι,

Το Σωματείο Εργαζομένων του Γ. Ν. Λακωνίας - Ν. Μ. Σπάρτης, ανταποκρίνεται θετικά στο κάλεσμα της ΠΟΕΔΗΝ, για την ΠΑΝΕΛΛΑΔΙΚΗ ΚΙΝΗΤΟΠΟΙΗΣΗ η οποία θα λάβει χώρα την ΤΡΙΤΗ 16 ΙΟΥΝΙΟΥ 2020.

Στηρίζουμε τον αγώνα για την ισχυροποίηση της Δημόσιας Υγείας, κάτι που θα γίνει εφικτό με προσλήψεις μόνιμου προσωπικού, αναλόγως των αναγκών των μονάδων Υγείας ανά την επικράτεια, αλλά και την μονιμοποίηση του υπάρχοντος συμβασιούχου προσωπικού όλων των κατηγοριών.

Δέσμες μέτρων όπως η ένταξη στα ΒΑΕ, καθώς και η ενίσχυση των οικονομικών απολαβών των εργαζομένων (αυξήσεις μισθών), θα είναι ένας τρόπος έμπρακτης απόδειξης της αναγνώρισης των θυσιών των επαγγελματιών υγείας.

Η πολιτεία τέλος, πρέπει να δημιουργήσει Ενιαίο Νοσηλευτικό Κλάδο, ύστερα από διαβουλεύσεις με συνδικαλιστικούς και επιστημονικούς παράγοντες, με αίσθημα ευθύνης, αποφεύγοντας τις σπασμωδικές κινήσεις και την θέσπιση σχεδίων νόμων χωρίς την σωστή προετοιμασία.

**Ο Πρόεδρος και το Δ. Σ του Γ. Ν. Λακωνίας – Ν. Μ. Σπάρτης**